Toshkentda Paynet’ga kirib ketgan erkakning mashinasi o‘g‘irlab ketildi. Bu haqda “Ogoh” nashri yozmoqda. Aytilishicha, 36 yoshli Xushnud ismli avtoulov egasi avtobus bekatlardan birida to‘xtab, telefoniga pul tashlash maqsadida Paynet shoxobchasiga kirib ketgan. Uning 5 daqiqa mashinasini ochiq qoldirib ketganidan foydalanib qolgan Asilbek ismli bezori darhol mashinaga minib, uni olib qochib ketgan. Avtoulov egasi tezda tegishli raqamga qo‘ng‘iroq qilgan. Buning natijasida o‘g‘ri qisqa muddat ichida qo‘lga olingan.